phoneee/thai-legal-corpus huggingface dataset:
ประกาศกรมการขนส่งทางบกประกาศกรมการขนส่งทางบกเรื่องกำหนดสีและรูปภาพเสมือนของแท้จริง (Graphic) ของแผ่นป้ายทะเบียนรถยนต์นั่งส่วนบุคคลไม่เกิน๗ คน ที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในจังหวัดสระแก้ว[๑] อาศัยอำนาจตามความในข้อ ๒ (ข)แห่งกฎกระทรวงกำหนดลักษณะ ขนาด และสีของแผ่นป้ายทะเบียนรถ พ.ศ. ๒๕๔๗ออกตามความในพระราชบัญญัติรถยนต์ พ.ศ. ๒๕๒๒อธิบดีกรมการขนส่งทางบกจึงออกประกาศกำหนดสีและรูปภาพเสมือนของแท้จริง (Graphic)ของแผ่นป้ายทะเบียนรถยนต์นั่งส่วนบุคคลไม่เกิน ๗ คน ที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในจังหวัดสระแก้ว(แผ่นป้ายทะเบียนรถที่ได้จากการประมูล) ไว้ โดยมีรายละเอียดตามแบบแนบท้ายประกาศนี้ทั้งนี้ ตั้งแต่บัดนี้เป็นต้นไปประกาศณ วันที่ ๒๒ สิงหาคม พ.ศ. ๒๕๕๑ชัยรัตน์สงวนชื่อรองอธิบดีรักษาราชการแทนอธิบดีกรมการขนส่งทางบก[เอกสารแนบท้าย]๑.แบบแผ่นป้ายรถยนต์นั่งส่วนบุคคลไม่เกิน ๗ คน ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในจังหวัดสระแก้ว(แผ่นป้ายทะเบียนรถที่ได้จากการประมูล)(ดูข้อมูลจากภาพกฎหมาย)วัชศักดิ์/ผู้จัดทำ๑๕ตุลาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๖๕ ง/หน้า ๓๗/๑๓ ตุลาคม ๒๕๕๑
คำพิพากษาศาลฎีกาที่ 64486หลักกฎหมาย: คำร้องอุทธรณ์คำสั่งศาลชั้นต้นซึ่งสั่งไม่รับฎีกาของโจทก์ซึ่งระบุว่าร้องอุทธรณ์ต่อศาลอุทธรณ์และขอให้ศาลอุทธรณ์สั่งรับฎีกาของโจทก์ด้วยนั้น แม้ตามกฎหมายต้องร้องอุทธรณ์ต่อศาลฎีกาเมื่อศาลชั้นต้นได้รับคำร้องนี้ส่งมาให้ศาลฎีกาวินิจฉัยแล้วจึงพออนุโลมได้ว่าเป็นการร้องอุทธรณ์ต่อศาลฎีกาเมื่อคำพิพากษาของศาลชั้นต้นและศาลอุทธรณ์ ได้วินิจฉัยข้อหาตามฟ้องของโจทก์ครบถ้วนแล้วโดยมิได้วินิจฉัยแต่เพียงบางข้อหาดังที่โจทก์อ้างเป็นข้อกฎหมายขึ้นมาปัญหาที่ว่าฎีกาของโจทก์ดังกล่าวจะเกี่ยวกับความสงบเรียบร้อยของประชาชนหรือไม่จึงไม่เป็นประเด็นแห่งคดีที่จะพึงรับไว้วินิจฉัย ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 139/2506นายทิพย์ อู่ทรัพย์โจทก์นายวีระ มณีวรรณจำเลย ป.วิ.พ. ม. 249, ม. 252คำร้องอุทธรณ์คำสั่งศาลชั้นต้นซึ่งสั่งไม่รับฎีกาของโจทก์ซึ่งระบุว่าร้องอุทธรณ์ต่อศาลอุทธรณ์และขอให้ศาลอุทธรณ์สั่งรับฎีกาของโจทก์ด้วยนั้น แม้ตามกฎหมายต้องร้องอุทธรณ์ต่อศาลฎีกาเมื่อศาลชั้นต้นได้รับคำร้องนี้ส่งมาให้ศาลฎีกาวินิจฉัยแล้วจึงพออนุโลมได้ว่าเป็นการร้องอุทธรณ์ต่อศาลฎีกาเมื่อคำพิพากษาของศาลชั้นต้นและศาลอุทธรณ์ ได้วินิจฉัยข้อหาตามฟ้องของโจทก์ครบถ้วนแล้วโดยมิได้วินิจฉัยแต่เพียงบางข้อหาดังที่โจทก์อ้างเป็นข้อกฎหมายขึ้นมาปัญหาที่ว่าฎีกาของโจทก์ดังกล่าวจะเกี่ยวกับความสงบเรียบร้อยของประชาชนหรือไม่จึงไม่เป็นประเด็นแห่งคดีที่จะพึงรับไว้วินิจฉัย(การุณย์นราทร-ห้วน ประชาบาล-ยุ้ย อาตมียะนันทน์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 139/2506นายทิพย์ อู่ทรัพย์โจทก์นายวีระ มณีวรรณจำเลย ป.วิ.พ. ม. 249, ม. 252คำร้องอุทธรณ์คำสั่งศาลชั้นต้นซึ่งสั่งไม่รับฎีกาของโจทก์ซึ่งระบุว่าร้องอุทธรณ์ต่อศาลอุทธรณ์และขอให้ศาลอุทธรณ์สั่งรับฎีกาของโจทก์ด้วยนั้น แม้ตามกฎหมายต้องร้องอุทธรณ์ต่อศาลฎีกาเมื่อศาลชั้นต้นได้รับคำร้องนี้ส่งมาให้ศาลฎีกาวินิจฉัยแล้วจึงพออนุโลมได้ว่าเป็นการร้องอุทธรณ์ต่อศาลฎีกาเมื่อคำพิพากษาของศาลชั้นต้นและศาลอุทธรณ์ ได้วินิจฉัยข้อหาตามฟ้องของโจทก์ครบถ้วนแล้วโดยมิได้วินิจฉัยแต่เพียงบางข้อหาดังที่โจทก์อ้างเป็นข้อกฎหมายขึ้นมาปัญหาที่ว่าฎีกาของโจทก์ดังกล่าวจะเกี่ยวกับความสงบเรียบร้อยของประชาชนหรือไม่จึงไม่เป็นประเด็นแห่งคดีที่จะพึงรับไว้วินิจฉัย(การุณย์นราทร-ห้วน ประชาบาล-ยุ้ย อาตมียะนันทน์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คําสั่งนายทะเบียนที่ 30/2542เรื่อง ให้ใช้แบบ ข้อความ ตลอดจนพิกัดอัตราเบี้ยประกันภัยรถยนต์ที่ได้รับการแก้ไขปรับปรุงแทนแบบ ข้อความพิกัดอัตราเบี้ยประกันภัยที่ถูกยกเลิก-------------------------------------------- เพื่อให้รูปแบบการประกันภัย ตลอดจนโครงสร้างอัตราเบี้ยประกันภัยรถยนต์มีความเป็นสากล สอดคล้องกับสภาพความเสี่ยงภัยที่แท้จริง อาศัยอํานาจตามความในมาตรา 29 วรรคสอง มาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนมีคําสั่ง ดังนี้ข้อ ๑ ให้ยกเลิก (1) แบบและข้อความกรมธรรม์ประกันภัยรถยนต์ รวมทั้งเอกสารประกอบเอกสารแนบท้าย ที่ใช้บังคับอยู่ก่อนวันที่คําสั่งนี้มีผลบังคับ (2) พิกัดอัตราเบี้ยประกันภัย สําหรับการประกันภัยรถยนต์ที่ใช้บังคับอยู่ก่อนวันที่คําสั่งนี้มีผลบังคับข้อ ๒ ให้ใช้แบบและข้อความกรมธรรม์ประกันภัยรถยนต์ รวมทั้งเอกสารประกอบ เอกสารแนบท้าย ที่แนบท้ายคําสั่งนี้แทนแบบและข้อความที่ถูกยกเลิกตามข้อ 1 (1) แต่ไม่รวมถึงการประกันภัยตามพระราชบัญญัติคุ้มครองผู้ประสบภัยจากรถ พ.ศ. 2535ข้อ ๓ ให้ใช้พิกัดอัตราเบี้ยประกันภัยรถยนต์ ที่แนบท้ายคําสั่งนี้แทนพิกัดอัตราเบี้ยประกันภัยที่ถูกยกเลิกตาม ข้อ 1 (2) แต่ไม่รวมถึงการประกันภัยตามพระราชบัญญัติคุ้มครองผู้ประสบภัยจากรถ พ.ศ. 2535ข้อ ๔ คําสั่งนี้ให้มีผลบังคับตั้งแต่วันที่ 1 มกราคม พ.ศ. 2543 เป็นต้นไปผู้มีอํานาจลงนาม - สั่ง ณ วันที่ 14 กันยายน พ.ศ. 2542บรรพต หงษ์ทองอธิบดีกรมการประกันภัยนายทะเบียน
ประกาศกรมสรรพสามิตเรื่อง กำหนดการใช้การขีดฆ่า และการปิดแสตมป์สรรพสามิตสำหรับสินค้ายาสูบ (ฉบับที่ ๓)[๑] เพื่อให้การใช้แสตมป์สรรพสามิตเพื่อให้ปรากฏว่าได้เสียภาษีแล้วสำหรับสินค้ายาสูบชนิดบุหรี่ซิกาแรตที่ผลิตในราชอาณาจักรและที่นำเข้ามาในราชอาณาจักรเป็นไปโดยมีประสิทธิภาพอาศัยอำนาจตามความในข้อ ๒ วรรคสาม แห่งกฎกระทรวงกำหนดการใช้แสตมป์สรรพสามิตและเครื่องหมายแสดงการเสียภาษีเพื่อให้ปรากฏว่าได้เสียภาษีแล้วพ.ศ. ๒๕๖๐ อธิบดีกรมสรรพสามิตจึงออกประกาศไว้ ดังต่อไปนี้ข้อ๑ ให้ยกเลิกความในข้อ ๕ของประกาศกรมสรรพสามิต เรื่อง กำหนดการใช้ การขีดฆ่าและการปิดแสตมป์สรรพสามิตสำหรับสินค้ายาสูบลงวันที่ ๒๘ กันยายน พ.ศ. ๒๕๖๐ และให้ใช้ความต่อไปนี้แทนข้อ๕ การขีดฆ่าแสตมป์สรรพสามิตตามที่กำหนดไว้ในข้อ๔.๑ ให้ใช้บังคับตั้งแต่วันที่ ๑ ตุลาคม พ.ศ. ๒๕๖๒ เป็นต้นไปข้อ๒ ประกาศนี้ให้ใช้บังคับตั้งแต่วันออกประกาศเป็นต้นไปประกาศณ วันที่ ๒๑ กันยายน พ.ศ. ๒๕๖๑กฤษฎา จีนะวิจารณะอธิบดีกรมสรรพสามิตพิมพ์มาดา/จัดทำ๘กุมภาพันธ์ ๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๒๖๔ ง/หน้า ๒๐/๒๒ ตุลาคม ๒๕๖๑
ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๖๗๒ (พ.ศ. ๒๕๔๙)เรื่องกำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด๓ สายที่ ๓๓๓ ราชบุรี-สมุทรสงคราม (ค) โดยยกเลิกการเดินรถแยกช่วงสมุทรสงคราม-บ้านบางสะแก[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๕๘๔ (พ.ศ. ๒๕๓๑) ประกาศ ณ วันที่ ๓๐ ธันวาคม ๒๕๓๑ กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด ๓ สายที่ ๓๓๓ ราชบุรี-สมุทรสงคราม (ค) นั้นคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๙/๒๕๔๙เมื่อวันที่ ๒ พฤษภาคม ๒๕๔๙ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด ๓ สายที่ ๓๓๓ ราชบุรี-สมุทรสงคราม (ค) โดยยกเลิกการเดินรถแยกช่วงสมุทรสงคราม-บ้านบางสะแกโดยให้ใช้รายละเอียดเส้นทางดังต่อไปนี้สายที่๓๓๓ ราชบุรี-สมุทรสงคราม (ค)เริ่มต้นจากสถานีขนส่งผู้โดยสารจังหวัดราชบุรี ไปตามทางหลวงแผ่นดินหมายเลข๓๓๐ แยกขวาไปตามทางหลวงแผ่นดินหมายเลข ๔ แยกขวาไปตามถนนประชาวัฒนากร แยกขวาไปตามทางหลวงชนบทสายโคกน้อย-บางป่าแยกซ้ายไปตามทางหลวงชนบทสายพงสวาย-บางป่า ผ่านวัดโพธิ์-ราษฎร์บูรณะ วัดพเนินพลูแยกขวาไปตามทางหลวงชนบทหมายเลข สส. ๖๐๐๒ ผ่านวัดลาดเมธังกร ถึงวัดสีดาราม แยกขวาไปตามถนนไปบางนกแขวกผ่านวัดใหม่สี่หมื่น วัดโพธิ์งาม วัดเจริญสุขารามวรวิหาร บ้านบางนกแขวกอำเภอบางคนที บ้านบางน้อย อำเภออัมพวา ถึงทางหลวงแผ่นดินหมายเลข ๓๒๕ แยกขวาไปตามทางหลวงแผ่นดินหมายเลข๓๒๕ ไปสุดเส้นทาง ณ สถานที่จอดรถโดยสารประจำทางจังหวัดสมุทรสงครามช่วงสมุทรสงคราม-หมู่บ้านโรงเจอัมพวาเริ่มต้นจากสถานที่จอดรถโดยสารประจำทางจังหวัดสมุทรสงคราม ไปตามทางหลวงแผ่นดินหมายเลข๓๒๕ ถึงทางแยกทางหลวงชนบทสายอัมพวา-บางนกแขวก แยกซ้ายไปตามทางหลวงชนบทสายอัมพวา-บางนกแขวกผ่านอำเภออัมพวา ถึงวัดอัมพวันเจติยาราม แยกขวาไปตามถนนประชาอุทิศ ไปสุดเส้นทาง ณ สถานที่จอดรถโดยสารประจำทางหมู่บ้านโรงเจอัมพวาประกาศณ วันที่ ๑๙ พฤษภาคม พ.ศ. ๒๕๔๙คำรบลักขิ์สุรัสวดีรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางนันทนา/ผู้จัดทำ๕กรกฎาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๖๒ ง/หน้า ๗๓/๒๙ มิถุนายน ๒๕๔๙
ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการจ่ายเงินค่ารับรองของศาลปกครองชั้นต้นพ.ศ.๒๕๔๕------------------- อาศัยอำนาจตามความในมาตรา๘๔ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ ข้อ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครองว่าด้วยการจ่ายเงินค่ารับรองของศาลปกครองชั้นต้น พ.ศ.๒๕๔๕" ข้อ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ๓ ในระเบียบนี้ "ค่ารับรอง"หมายความว่า ค่าเลี้ยงรับรอง ค่าของขวัญ ค่าพิมพ์เอกสาร และค่าใช้จ่ายอื่นซึ่งจำเป็นต้องจ่ายเพื่อประโยชน์ในการปฏิบัติภารกิจของศาลปกครองชั้นต้นหรือเพื่อเกียรติแห่งอธิบดีศาลปกครองชั้นต้น "ค่าเลี้ยงรับรอง"หมายความว่า ค่าอาหาร ค่าเครื่องดื่มต่าง ๆ รวมทั้งประเภทที่มีและไม่มีแอลกอฮอล์ ค่าเครื่องใช้ในงานเลี้ยงรับรองค่าสถานที่ และค่าบริการ ข้อ๔ ค่ารับรองของศาลปกครองชั้นต้น ให้จ่ายได้เท่าที่จ่ายจริง โดยอนุมัติของอธิบดีศาลปกครองชั้นต้นภายในวงเงินงบประมาณรายจ่ายประเภทค่ารับรองของศาลปกครองชั้นต้น ข้อ๕ ให้เลขาธิการสำนักงานศาลปกครองรักษาการตามระเบียบนี้ ประกาศณ วันที่ ๒๖ เมษายน พ.ศ. ๒๕๔๕ อักขราทร จุฬารัตน ประธานศาลปกครองสูงสุด ประธานกรรมการข้าราชการฝ่ายศาลปกครอง[รก.๒๕๔๕/๓๙ก/๒๘/๒๙ เมษายน ๒๕๔๕] พรพิมล/พิมพ์ ๒๘/๖/๔๕ B+A(C )
ประกาศการประปานครหลวงประกาศการประปานครหลวงเรื่อง กำหนดอัตราค่าบริการรายเดือน[๑] โดยที่เป็นการสมควรกำหนดอัตราค่าบริการรายเดือนเพื่อใช้ในการบำรุงรักษาระบบท่อและอุปกรณ์ รวมทั้งการเปลี่ยนมาตรวัดน้ำตามวาระให้ถูกต้องเหมาะสมตามขนาดมาตรวัดน้ำที่ใช้งานอยู่จริงในปัจจุบัน อาศัยอำนาจตามความในมาตรา ๑๓(๔) แห่งพระราชบัญญัติการประปานครหลวง พ.ศ. ๒๕๑๐ ซึ่งแก้ไขเพิ่มเติมโดยพระราชบัญญัติการประปานครหลวง(ฉบับที่ ๕) พ.ศ. ๒๕๓๕ และมติที่ประชุมคณะกรรมการการประปานครหลวง ในการประชุมพิจารณาครั้งที่ ๙/๒๕๔๙ เมื่อวันที่ ๒๙ กันยายน ๒๕๔๙ จึงให้ยกเลิกประกาศการประปานครหลวง เรื่องกำหนดอัตราค่าบริการรายเดือน ประกาศ ณ วันที่ ๒๐ กรกฎาคม ๒๕๓๒ และให้ใช้อัตราค่าบริการรายเดือนดังต่อไปนี้ขนาดมาตรวัดน้ำค่าบริการรายเดือน(บาท / เดือน)∅ นิ้ว๒๕.-∅ นิ้ว๔๐.-∅ ๑ นิ้ว๕๐.-∅ ๑นิ้ว๘๐.-∅ ๒ นิ้ว๓๐๐.-∅ ๓ นิ้ว๔๐๐.-∅ ๔ นิ้ว๕๐๐.-∅ ๖ นิ้ว๙๐๐.-∅ ๘ นิ้ว๑,๑๐๐.-∅ ๑๒ นิ้ว๓,๕๐๐.-∅ ๑๖ นิ้ว๕,๐๐๐.-ทั้งนี้ตั้งแต่งวดการออกใบแจ้งหนี้ของเดือนมกราคม ๒๕๕๐ เป็นต้นไปประกาศ ณ วันที่ ๑๓พฤศจิกายน พ.ศ. ๒๕๔๙วิทิต อาวุชานนท์ผู้ว่าการการประปานครหลวงวัชศักดิ์/ผู้จัดทำ๑๙ ธันวาคม ๒๕๔๙สุเมธ/ปรับปรุง๑๘ สิงหาคม ๒๕๕๘[๑] ราชกิจจานุเบกษาเล่ม ๑๒๓/ตอนพิเศษ ๑๒๕ ง/หน้า ๔๓/๔ ธันวาคม ๒๕๔๙
กฎกระทรวงแบ่งส่วนราชการสำนักงานปลัดกระทรวง กระทรวงแรงงาน (ฉบับที่ 2) พ.ศ. 2567กฎกระทรวง แบ่งส่วนราชการสำนักงานปลัดกระทรวง กระทรวงแรงงาน (ฉบับที่ ๒) พ.ศ. ๒๕๖๗อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงแรงงานออกกฎกระทรวงไว้ ดังต่อไปนี้ให้ยกเลิกความในข้อ ๖ แห่งกฎกระทรวงแบ่งส่วนราชการสำนักงานปลัดกระทรวง กระทรวงแรงงาน พ.ศ. ๒๕๕๙ และให้ใช้ความต่อไปนี้แทน "ข้อ ๖ ในสำนักงานปลัดกระทรวง กระทรวงแรงงาน ให้มีศูนย์ปฏิบัติการต่อต้านการทุจริตเพื่อทำหน้าที่หลักในการบูรณาการและขับเคลื่อนแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมในกระทรวง รับผิดชอบงานขึ้นตรงต่อปลัดกระทรวง โดยมีหน้าที่และอำนาจ ดังต่อไปนี้ (๑)เสนอแนะต่อปลัดกระทรวงเกี่ยวกับการป้องกันและปราบปรามการทุจริตและประพฤติมิชอบของส่วนราชการในสังกัด ประเมินความเสี่ยงและกำหนดมาตรการบริหารความเสี่ยงเพื่อลดและปิดโอกาสการทุจริตและประพฤติมิชอบ รวมทั้งจัดทำแผนปฏิบัติการที่เกี่ยวข้องกับการต่อต้านการทุจริตและประพฤติมิชอบและการส่งเสริมคุณธรรมและจริยธรรมของส่วนราชการดังกล่าว ให้สอดคล้องกับยุทธศาสตร์ระดับชาติและนโยบายของรัฐบาล เสนอต่อปลัดกระทรวง (๒) เร่งรัดและกำกับการดำเนินการตามแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของส่วนราชการในสังกัด (๓)ดำเนินการในส่วนที่เกี่ยวข้องตามกฎหมายว่าด้วยมาตรฐานทางจริยธรรมและประมวลจริยธรรมข้าราชการพลเรือน รับข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบ และการฝ่าฝืนจริยธรรมของเจ้าหน้าที่ส่วนราชการในสังกัด และส่งต่อไปยังส่วนราชการและหน่วยงานที่เกี่ยวข้อง รวมทั้งประสานงาน เร่งรัดและติดตามจนได้ข้อยุติ (๔) ติดตาม ประเมินผลสัมฤทธิ์ และจัดทำรายงานการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของส่วนราชการในสังกัด เสนอต่อปลัดกระทรวงและหน่วยงานที่เกี่ยวข้อง (๕)ประสานความร่วมมือกับรัฐวิสาหกิจหรือองค์การมหาชนที่อยู่ในกำกับดูแลของรัฐมนตรีเกี่ยวกับข้อมูลการจัดทำและการดำเนินงานตามแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรม รวมทั้งการดำเนินการตามกฎหมายว่าด้วยมาตรฐานทางจริยธรรมและประมวลจริยธรรมตลอดจนการประเมินผลสัมฤทธิ์ของหน่วยงานดังกล่าว เพื่อเสนอความเห็นหรือข้อเสนอแนะต่อปลัดกระทรวงในการจัดทำรายงานต่อรัฐมนตรีในฐานะผู้กำกับดูแลรัฐวิสาหกิจหรือองค์การมหาชนดังกล่าวต่อไป (๖) ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ปลัดกระทรวงมอบหมาย"ให้ไว้ ณ วันที่ ๒๘ มีนาคม พ.ศ. ๒๕๖๗ พิพัฒน์ รัชกิจประการ รัฐมนตรีว่าการกระทรวงแรงงานหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงหน้าที่และอำนาจของศูนย์ปฏิบัติการต่อต้านการทุจริตในสำนักงานปลัดกระทรวง กระทรวงแรงงาน ให้มีหน้าที่และอำนาจบูรณาการและขับเคลื่อนแผนปฏิบัติการที่เกี่ยวข้องกับการต่อต้านการทุจริตและประพฤติมิชอบและการส่งเสริมคุณธรรมและจริยธรรมในส่วนราชการ อันจะเป็นการเสริมสร้างความโปร่งใสในการปฏิบัติราชการ จึงจำเป็นต้องออกกฎกระทรวงนี้
ประกาศกระทรวงการคลังประกาศกระทรวงการคลังเรื่องผลการออกพันธบัตรรัฐบาล ในปีงบประมาณ พ.ศ. ๒๕๕๖ครั้งที่ ๑๒[๑] เพื่ออนุวัติตามความในมาตรา ๑๖แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลังขอประกาศให้ทราบโดยทั่วกันว่ากระทรวงการคลังได้ดำเนินการกู้เงินโดยวิธีการออกพันธบัตรรัฐบาลในปีงบประมาณ พ.ศ. ๒๕๕๖ ครั้งที่ ๑๒ เพื่อนำมาชดเชยการขาดดุลงบประมาณ ในปีงบประมาณพ.ศ. ๒๕๕๖ โดยมีเงื่อนไขและสาระสำคัญ ดังนี้๑. กระทรวงการคลังได้ดำเนินการออกจำหน่ายพันธบัตรรัฐบาลในปีงบประมาณ พ.ศ. ๒๕๕๖ ครั้งที่ ๑๒ วงเงิน ๖,๐๐๐ ล้านบาท โดยมีรายละเอียดดังนี้๑.๑ พันธบัตรรัฐบาลนี้เป็นการเพิ่มปริมาณ (Re-open) พันธบัตรรัฐบาล ในปีงบประมาณ พ.ศ. ๒๕๕๔ ครั้งที่ ๒ (LB416A) อายุ ๓๐.๖๕ ปีทำให้วงเงินรวมของพันธบัตรรัฐบาลรุ่นนี้เป็น ๘๐,๙๓๖ ล้านบาท๑.๒ พันธบัตรรัฐบาลนี้มีอายุคงเหลือ ๒๘.๑๙ ปี โดยจะไถ่ถอนครั้งเดียวทั้งจำนวนในวันที่๑๔ มิถุนายน ๒๕๘๔ และไม่มีการไถ่ถอนก่อนครบกำหนดหากวันไถ่ถอนตรงกับวันหยุดราชการหรือวันหยุดธนาคารแห่งประเทศไทยก็ให้เลื่อนวันไถ่ถอนเป็นวันทำการถัดไป๑.๓ พันธบัตรรัฐบาลนี้มีอัตราดอกเบี้ยร้อยละ ๓.๘๐ ต่อปี ชำระปีละ ๒ครั้ง ในวันที่ ๑๔ มิถุนายน และ ๑๔ ธันวาคม ของทุกปีสำหรับดอกเบี้ยงวดสุดท้ายจะชำระพร้อมกับต้นเงินของพันธบัตรรัฐบาลหากวันครบกำหนดชำระดอกเบี้ยตรงกับวันหยุดราชการหรือวันหยุดธนาคารแห่งประเทศไทยก็ให้เลื่อนไปชำระในวันทำการถัดไป๒. วิธีการจัดจำหน่ายพันธบัตรรัฐบาลมีดังนี้๒.๑ วิธีการเสนอประมูลอัตราผลตอบแทนซึ่งผู้ที่ได้รับการจัดสรรพันธบัตรรัฐบาล ได้แก่ ธนาคารพาณิชย์ บริษัทหลักทรัพย์กองทุนบำเหน็จบำนาญข้าราชการ สำนักงานประกันสังคม และบริษัทประกันชีวิต๒.๒ วิธีการเสนอซื้อ ไม่มีผู้ได้รับการจัดสรรพันธบัตรรัฐบาล๓. การจำหน่ายพันธบัตรรัฐบาลตามนัยข้อ๒ ดำเนินการเมื่อวันที่ ๑๐ เมษายน ๒๕๕๖ โดยมีรายละเอียดผลการจำหน่ายพันธบัตรรัฐบาลในปีงบประมาณ พ.ศ. ๒๕๕๖ ครั้งที่ ๑๒ ดังนี้วันที่จำหน่ายวงเงินจำหน่าย(ล้านบาท)อัตราผลตอบแทนเฉลี่ย(ร้อยละต่อปี)จำนวนเงินที่จำหน่ายได้(บาท)ส่วนเพิ่ม/ส่วนลด(บาท)ดอกเบี้ยค้างจ่ายตั้งแต่วันที่จ่ายดอกเบี้ยงวดล่าสุดจนถึงวันที่ลงในพันธบัตร(บาท)๑๐ เมษายน ๒๕๕๖๖,๐๐๐๔.๒๐๐๖๕,๖๗๙,๕๗๗,๖๘๓.๕๐-๓๙๔,๗๕๖,๕๕๖.๕๐๗๔,๓๓๔,๒๔๐.๐๐หมายเหตุ :- วันที่ลงในพันธบัตรรัฐบาล คือวันทำการที่สองถัดจากวันที่จำหน่ายพันธบัตรรัฐบาลซึ่งเป็นวันที่ได้รับเงินจากการจำหน่ายพันธบัตรรัฐบาล๔. กระทรวงการคลังได้แต่งตั้งให้ธนาคารแห่งประเทศไทยเป็นผู้จัดจำหน่ายนายทะเบียนและตัวแทนรับจ่ายเงินที่ได้จากการออกพันธบัตรโดยกำหนดค่าธรรมเนียมในการจัดการในอัตราไม่เกินร้อยละ ๐.๑ ของราคาพันธบัตรรัฐบาลที่จำหน่ายได้ดอกเบี้ยที่ชำระ และต้นเงินกู้ตามพันธบัตรที่ชำระคืนประกาศณ วันที่ ๑๗ พฤษภาคม พ.ศ. ๒๕๕๖สุภา ปิยะจิตติรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนปลัดกระทรวงการคลังปริยานุช/ผู้จัดทำ๖ มิถุนายน๒๕๕๖อุษมล/ผู้ตรวจ๑๐ มิถุนายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๖๗ ง/หน้า ๖/๔ มิถุนายน ๒๕๕๖
ประกาศคณะกรรมการกํากับหลักทรัพย์และตลาดหลักทรัพย์ที่ กจ. 31/2547เรื่อง การกําหนดลักษณะของตั๋วเงินที่เป็นหลักทรัพย์ อาศัยอํานาจตามความในมาตรา 4 และมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กจ. 14/2540 เรื่อง การกําหนดลักษณะของตั๋วเงินที่เป็นหลักทรัพย์ ลงวันที่ 18 เมษายน พ.ศ. 2540ข้อ ๒ ในประกาศนี้(1) "ตั๋วเงิน" หมายความว่า ตั๋วแลกเงิน ตั๋วสัญญาใช้เงิน(2) "บริษัท" หมายความว่า บริษัทจํากัด บริษัทมหาชนจํากัด หรือนิติบุคคลที่มีกฎหมายเฉพาะจัดตั้งขึ้นโดยมีวัตถุประสงค์ในการประกอบธุรกิจ(3) "สถาบันการเงิน" หมายความว่า (ก) ธนาคารพาณิชย์ตามกฎหมายว่าด้วยการธนาคารพาณิชย์ (ข) บริษัทเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ (ค) บริษัทเครดิตฟองซิเอร์ตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ (ง) สถาบันการเงินที่มีกฎหมายเฉพาะจัดตั้งขึ้นซึ่งเป็นสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน (4) "บริษัทประกันภัย" หมายความว่า (ก) บริษัทประกันวินาศภัยตามกฎหมายว่าด้วยการประกันวินาศภัย (ข) บริษัทประกันชีวิตตามกฎหมายว่าด้วยการประกันชีวิต(5) "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ ให้ตั๋วเงินที่ออกเพื่อจัดหาเงินทุนจากประชาชนเป็นการทั่วไปที่บริษัทเป็นผู้สั่งจ่ายหรือเป็นผู้ออกตั๋ว และให้ไว้แก่ผู้ให้กู้ยืมเงินหรือผู้ซื้อเพื่อเป็นหลักฐานแสดงสิทธิตามตั๋วเงินดังกล่าว และไม่มีลักษณะอย่างใดอย่างหนึ่งดังต่อไปนี้ เป็นตั๋วเงินที่เป็นหลักทรัพย์(1) ตั๋วเงินที่บริษัทเป็นผู้สั่งจ่ายหรือเป็นผู้ออกตั๋วเพื่อชําระหนี้การค้า(2) ตั๋วเงินที่บริษัทออกโดยมีวัตถุประสงค์เพื่อการกู้ยืมเงินโดยระบุชื่อสถาบันการเงิน บริษัทหลักทรัพย์ บริษัทประกันภัย หรือบุคคลอื่นตามที่สํานักงานประกาศกําหนด เป็นผู้รับเงิน และมีข้อความ "เปลี่ยนมือไม่ได้" หรือคําอื่นที่มีความหมายในทํานองเดียวกันในด้านหน้าของตั๋วเงิน ทั้งนี้ ตั้งแต่วันที่ออกตั๋วดังกล่าว(3) ตั๋วเงินที่สถาบันการเงินเป็นผู้สั่งจ่าย ผู้ออกตั๋ว ผู้รับอาวัลผู้สั่งจ่ายทั้งจํานวน ผู้รับอาวัลผู้ออกตั๋วทั้งจํานวน หรือผู้จ่ายและให้การรับรองตลอดไป ทั้งนี้ ตั้งแต่วันที่ออกตั๋วดังกล่าว(4) ตั๋วเงินที่กระทรวงการคลังเป็นผู้รับอาวัลผู้สั่งจ่ายทั้งจํานวน ผู้รับอาวัลผู้ออกตั๋วทั้งจํานวน หรือผู้ค้ําประกันต้นเงินและดอกเบี้ยเต็มจํานวนอย่างไม่มีเงื่อนไข ทั้งนี้ ตั้งแต่วันที่ออกตั๋วดังกล่าวข้อ ๔ ประกาศนี้ให้มีผลใช้บังคับตั้งแต่วันที่ 16 กันยายน พ.ศ. 2547 เป็นต้นไปผู้มีอํานาจลงนาม - ประกาศ ณ วันที่ 15 มิถุนายน พ.ศ. 2547 (นายสมคิด จาตุศรีพิทักษ์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สม. 19/2555เรื่อง การลดค่าธรรมเนียมการยื่นแบบแสดงรายการข้อมูลการเสนอขาย หุ้นกู้หรือตั๋วเงินที่ออกใหม่ตามโครงการ "หุ้นกู้ SMEs"\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานออกข้อกําหนดไว้ดังต่อไปนี้ข้อ ๑ ให้ผู้เสนอขายหลักทรัพย์ได้รับการลดอัตราค่าธรรมเนียมลงกึ่งหนึ่งของอัตราค่าธรรมเนียมที่ต้องชําระตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ สําหรับการยื่นแบบแสดงรายการข้อมูลสําหรับการเสนอขายหุ้นกู้หรือตั๋วเงินที่ออกใหม่ ภายใต้หลักเกณฑ์ดังต่อไปนี้(1) ผู้เสนอขายหลักทรัพย์ต้องมีลักษณะและเป็นไปตามเงื่อนไขดังต่อไปนี้(ก) เป็นบริษัทจํากัดหรือบริษัทมหาชนจํากัดที่จัดตั้งขึ้นตามกฎหมายไทย ซึ่งประกอบกิจการผลิตสินค้า กิจการให้บริการ กิจการค้าส่งหรือค้าปลีก แต่ไม่รวมถึงสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน หรือผู้ประกอบธุรกิจทางการเงินตามกฎหมายว่าด้วยธุรกิจสถาบันการเงิน(ข) มีสินทรัพย์ตามงบการเงินปีล่าสุดที่ผู้สอบบัญชีตรวจสอบแล้วไม่เกินสองพันล้านบาท(ค) ได้รับการคัดเลือกให้เข้าร่วมโครงการ "หุ้นกู้ SMEs" (ง) ได้รับอนุญาตให้เสนอขายหุ้นกู้หรือตั๋วเงินที่ออกใหม่ตามประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายตราสารหนี้ที่ออกใหม่(2) ผู้เสนอขายหลักทรัพย์ได้ยื่นแบบแสดงรายการข้อมูลและร่างหนังสือชี้ชวนตามหลักเกณฑ์ที่กําหนดไว้ในประกาศคณะกรรมการกํากับตลาดทุนว่าด้วยการยื่นแบบแสดงรายการข้อมูลการเสนอขายตราสารหนี้ ภายในวันทําการสุดท้ายของเดือนธันวาคม พ.ศ. 2556 (3) ผู้เสนอขายหลักทรัพย์ไม่เคยได้รับการลดอัตราค่าธรรมเนียมสําหรับการยื่นแบบแสดงรายการข้อมูลตามประกาศนี้ข้อ ๒ มิให้นําข้อกําหนดเกี่ยวกับการกําหนดค่าธรรมเนียมขั้นต่ําและวิธีการชําระค่าธรรมเนียมขั้นต่ําตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ มาใช้บังคับกับการคํานวณและการชําระค่าธรรมเนียมตามประกาศนี้ข้อ ๓ ประกาศนี้ให้ใช้บังคับตั้งแต่วันที่ 1 กันยายน พ.ศ. 2555 เป็นต้นไปผู้มีอํานาจลงนาม - ประกาศ ณ วันที่ 21 สิงหาคม พ.ศ. 2555 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
ประกาศกรมสรรพสามิตประกาศกรมสรรพสามิตเรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่๒๑/๒๕๕๓)[๑] อาศัยอำนาจตามความในมาตรา ๘ (๑) วรรคสามแห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔ และโดยอนุมัติรัฐมนตรีว่าการกระทรวงการคลังเป็นหลักการตามหนังสือสำนักงานเศรษฐกิจการคลัง ที่ กค ๐๓๐๒/๑๑๒๖ ลงวันที่ ๕ มีนาคม พ.ศ. ๒๕๓๖อธิบดีกรมสรรพสามิตออกประกาศไว้ ดังต่อไปนี้ข้อ ๑ ให้ยกเลิกประกาศกรมสรรพสามิต เรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่ ๒๐/๒๕๕๓) ลงวันที่ ๑๑ พฤษภาคม ๒๕๕๓ข้อ ๒ กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษีไว้ ดังต่อไปนี้(๑)น้ำมันเตาชนิดที่ ๑ ลิตรละ ๑๗.๖๒๒๑บาท(๒)น้ำมันเตาชนิดที่ ๒ ลิตรละ ๑๗.๐๗๒๙บาท(๓)น้ำมันเตาชนิดที่ ๓ ลิตรละ ๑๖.๕๐๘๑บาท(๔)น้ำมันเตาชนิดที่ ๔ ลิตรละ ๑๖.๐๗๙๓บาท(๕)น้ำมันเตาชนิดที่ ๕ ลิตรละ ๑๖.๗๑๙๗บาททั้งนี้ ตั้งแต่วันที่ ๒๔ พฤษภาคม ๒๕๕๓ เป็นต้นไปประกาศณ วันที่ ๒๔ พฤษภาคม พ.ศ. ๒๕๕๓บุญชัยพิทักษ์ดำรงกิจรองอธิบดีปฏิบัติราชการแทนอธิบดีกรมสรรพสามิตปริยานุช/ผู้จัดทำ๑๕กรกฎาคม ๒๕๕๓นันท์นภัสร์/ตรวจ๑๕กรกฎาคม ๒๕๕๓[๑]ราชกิจจานุเบกษา เล่ม ๑๒๗/ตอนที่ ๑๐๓ ง/หน้า ๙๑/๘ กรกฎาคม ๒๕๕๓
คำพิพากษาศาลฎีกาที่ 654/2469หลักกฎหมาย: โจทย์ฟ้องขอให้ลงโทษจำเลยตามมาตรา ๒๕๔ - ๒๕๕ ศาลจังหวัดปากพนังลงโทษจำเลยตามมาตรา ๓๓๘ ข้อ ๓ ปรับ ๒๐ บาท ศาลอุทธรณ์แก้วางบท ๒๕๔จำคุก ๓ เดือน จำเลยฎีกาในข้อเท็จจริงว่าป้องกันตัวศาลฎีกาเห็นว่า ศาลอุทธรณ์แก้ลงโทษจำเลยไม่เกิน ๑ ปี แลปรับไม่เกิน ๑๐๐๐ บาท จำเลยฎีกาไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 654/2469นายหล้วง แซ่อื้อโจทก์นายสว่าง โชติกะล. พ.ร.บ.ลักษณฎีกาอุทธรณ์ พ.ศ.2461 ม. 6โจทย์ฟ้องขอให้ลงโทษจำเลยตามมาตรา ๒๕๔ - ๒๕๕ ศาลจังหวัดปากพนังลงโทษจำเลยตามมาตรา ๓๓๘ ข้อ ๓ ปรับ ๒๐ บาท ศาลอุทธรณ์แก้วางบท ๒๕๔จำคุก ๓ เดือน จำเลยฎีกาในข้อเท็จจริงว่าป้องกันตัวศาลฎีกาเห็นว่า ศาลอุทธรณ์แก้ลงโทษจำเลยไม่เกิน ๑ ปี แลปรับไม่เกิน ๑๐๐๐ บาท จำเลยฎีกาไม่ได้(นรเนติ-พิพาก-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทย์ฟ้องขอให้ลงโทษจำเลยตามมาตรา ๒๕๔ - ๒๕๕ ศาลจังหวัดปากพนังลงโทษจำเลยตามมาตรา ๓๓๘ ข้อ ๓ ปรับ ๒๐ บาท ศาลอุทธรณ์แก้วางบท ๒๕๔จำคุก ๓ เดือน จำเลยฎีกาในข้อเท็จจริงว่าป้องกันตัวศาลฎีกาเห็นว่า ศาลอุทธรณ์แก้ลงโทษจำเลยไม่เกิน ๑ ปี แลปรับไม่เกิน ๑๐๐๐ บาท จำเลยฎีกาไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 654/2469นายหล้วง แซ่อื้อโจทก์นายสว่าง โชติกะล. พ.ร.บ.ลักษณฎีกาอุทธรณ์ พ.ศ.2461 ม. 6โจทย์ฟ้องขอให้ลงโทษจำเลยตามมาตรา ๒๕๔ - ๒๕๕ ศาลจังหวัดปากพนังลงโทษจำเลยตามมาตรา ๓๓๘ ข้อ ๓ ปรับ ๒๐ บาท ศาลอุทธรณ์แก้วางบท ๒๕๔จำคุก ๓ เดือน จำเลยฎีกาในข้อเท็จจริงว่าป้องกันตัวศาลฎีกาเห็นว่า ศาลอุทธรณ์แก้ลงโทษจำเลยไม่เกิน ๑ ปี แลปรับไม่เกิน ๑๐๐๐ บาท จำเลยฎีกาไม่ได้(นรเนติ-พิพาก-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ